**РЕПУБЛИКА БЪЛГАРИЯ**

**Министерство на земеделието**

**Областна дирекция “Земеделие” ШУМЕН**

**И Н Ф О Р М А Ц И Я**

**за допуснатите кандидати до участие в конкурса за**

**длъжността "юрисконсулт" в Дирекция „Административно-правна, финансово-**

**стопанска дейност и човешки ресурси**, Областна дирекция "Земеделие" Шумен

Допуснатите кандидати до участие в конкурса за длъжността **"юрисконсулт"** в Дирекция „Административно-правна, финансово-стопанска дейност и човешки ресурси, Областна дирекция "Земеделие" Шумен, следва да се явят за решаване на тест на **25.07.2022 г. от 10:00 часа** в сградата на Областна дирекция „Земеделие“ Шумен, на адрес: гр. Шумен, бул. „Славянски“ № 17, ет. 1, стая 104.

Кандидатите трябва да носят документ за самоличност.

**СИСТЕМА ЗА ОПРЕДЕЛЯНЕ НА РЕЗУЛТАТИТЕ:**

**Тест:**

В теста ще бъдат включени въпроси свързани с устройството и функционирането на администрацията и с функциите на длъжността. Тестът включва 20 затворени въпроса с един възможен верен отговор.

Брой точки, които носи всеки верен отговор:

І група: за всеки верен отговор - 2 (две) точки;

ІІ група: за всеки верен отговор - 3 (три) точки;

ІІІ група: за всеки верен отговор - 1 (една) точка.

Максимален брой точки: 50 (петдесет).

Кандидатите отбелязват само един верен отговор на съответния въпрос. При посочване на друг отговор кандидатът удостоверява с подписа си, че корекцията е негова.

При резултат:

под 35 точки кандидатът не се допуска до интервю;

* от 35 до 38 точки – оценка 4.00;
* от 39 до 41 точки – оценка 4.25;
* от 42 до 44 точки – оценка 4.50;
* от 45 до 48 точки – оценка 4.75;
* от 49 до 50 точки – оценка 5.00.

Продължителността на решаване на теста е 30 минути. За следващия етап от конкурса (интервю) се класират само кандидатите, получили минимум 35 (тридесет и пет) точки.

***Информационни източници за подготовка:***

1. Административнопроцесуален кодекс;
2. Граждански процесуален кодекс;
3. Закон за административните нарушения и наказания;
4. Закон за собствеността и ползването на земеделските земи;
5. Правилник за прилагане на закона за собствеността и ползването на земеделските земи;
6. Закон за възстановяване на собствеността върху земите и горите от горския фонд;
7. Закон за опазване на земеделските земи;
8. Правилник за прилагане на закона за опазване на земеделските земи;
9. Закон за арендата в земеделието;;
10. Закон за регистрация и контрол на земеделска и горска техника;
11. Закон за съхранение и търговия със зърно;
12. Закон за държавния служител;
13. Наредба № 19 от 25.10.2012 г. за строителство в земеделските земи без промяна на предназначението им;
14. Кодекс за поведение на служителите в администрацията;
15. Устройствен правилник на областните дирекции „Земеделие” и други.

**Интервю:**

Интервю с успешно издържалите теста кандидати ще се проведе на 25.07.2022 г. от 13:00 часа в сградата на Областна дирекция „Земеделие“ Шумен, на адрес: гр. Шумен, бул. „Славянски“ № 17, ет. 1, стая 104.

Интервюто ще съдържа въпроси за установяване в каква степен кандидатът притежава професионалните и деловите качества, необходими за изпълнението на длъжността, в съответствие с критериите за преценка на кандидатите – Приложение № 5 към чл. 42, ал. 4 от Наредбата за провеждане на конкурсите и подбора при мобилност на държавни служители.

Минималният резултат, при който се счита, че кандидатът е издържал успешно интервюто е 4.00.

Кандидати, получили резултат под 4.00 на интервюто, не участват в крайното класиране.

**Окончателен резултат на кандидата:**

Окончателния резултат на всеки кандидат е сбор от резултатите, които са получени при решаването на теста и от интервюто, умножени с определените коефициенти.

Коефициентите, с които ще се умножават резултатите на кандидатите, предвид тяхната относителна тежест, са както следва:

* Тест – коефициент 4;
* Интервю – коефициент 5.

**ПРЕДСЕДАТЕЛ НА**

**КОНКУРСНАТА КОМИСИЯ: /п/**

 **/Пл. Недев/**